Nochm Kriag hod ma de Zuasotzflügl vo de Vuasignäu wieda owegnumma. De rundn Vuasignoischeibm und die neichn Signoiflügl vo de Hauptsignäu san owa so bliabm, wias woan. 1949 hod ma des Liacht-Vaschubsignoi mit via weißn Liachtpunktn eigfiaht, des wos ma heit no kenna und olle aundan Vaschubsignäu ohglest hod, sowia a neichs Liachtsperrsignoi, des is des heitige Schutzsignoi.